**МОДЕЛ УГОВОРА**

**о набавци добара: Пнеуматици за моторна возила**

**(спољне гуме - летњи програм)**

закључен између:

РС/МО/ ВУ „ДЕДИЊЕ“, са седиштем у Београду, Делиградска 40а,

коју заступа по овлашћењу министра одбране цл мастер Александар Радибратовић,

матични број: 17864955, ПИБ: 108341454,

мејл: office@vudedinje

(у даљем тексту: наручилац), с једне стране

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

матични број: \_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_,

бр. рачуна \_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Тел.\_\_\_\_\_\_\_\_\_\_\_\_; fax: \_\_\_\_\_\_\_\_\_\_\_\_\_\_\_\_\_;

(у даљем тексту: извршилац), с друге стране

Основ уговора: ЈН бр.0029/2022

Одлука И.бр. 372-\_\_\_ од \_\_\_\_\_\_\_\_\_\_\_.2022. године

Понуда изабраног понуђача бр.\_\_\_\_\_\_\_\_\_\_\_\_\_\_ од \_\_\_\_\_\_\_\_\_.2022. године

Члан 1.

Предмет овог уговора је набавка добара: Пнеуматици за моторна возила (спољне гуме - летњи програм).

Уговор важи од дана закључења уговора до коначне испоруке добара, а најкасније до 31.10.2022. године.

Уговорне стране прихватају јединичне цене које су дате у Понуди, која је код наручиоца заведена под бројем 372-\_\_\_ од \_\_\_\_\_.2022. године (попуњава наручилац), а које су наведене у табели цена у члану 2. став 2. овог уговора.

Члан 2.

Укупна утврђена цена за испоручена добра из члана 1. овог Уговора износи:

* =\_\_\_\_\_\_\_\_\_\_\_\_\_ динара без ПДВ-а.
* = \_\_\_\_\_\_\_\_\_\_\_\_ динара са ПДВ-ом.

У понуђену цену улази укупан трошак извршиоца за испоручена добра са уградњом и сервисирањем гума, по следећој спецификацији:

|  |  |  |  |  |  |  |
| --- | --- | --- | --- | --- | --- | --- |
| РБ | НАЗИВ | Димензије пнеуматика | Јед.мере | Количина | Јединична цена  без ПДВ-а | Укупна цена  без ПДВ-а |
| 1 | Гуме за путничко возило | 205/55R16 | ком | 4 |  |  |
| 2 | Гуме за путничко возило | 215/60R16 | ком | 4 |  |  |
| 3 | Гуме за Пик-ап возило | 155/65R13 | ком | 4 |  |  |
| 4 | Гуме за Пик-ап возило | 175/70R13 | ком | 10 |  |  |
| 5 | Гуме за Пик-ап возило | 185/65R15 | ком | 4 |  |  |
| 6 | Гуме за теретно возило | 195/70R15с | ком | 6 |  |  |
| 7 | Гуме за теретно возило | 215/75R15с | ком | 32 |  |  |
| 8 | Гуме за теретно возило | 225/70 R15с | ком | 10 |  |  |
| 9 | Гуме за теретно возило | 225/75R16с | ком | 16 |  |  |
| 10 | Гуме за теретно возило | 9.00R20 | ком | 4 |  |  |

Уговорне стране су сагласне да су укупне количине добара орјентационе, и да током реализације уговора може доћи до одступања у односу на укупну уговорену количину, с тим што укупно поручене количине не могу бити веће од уговорених.

Уколико Наручилац потроши напред наведена финансијска средства уговорена за реализацију предметне набавке или реализује све своје потребе за предметним добрима и пре истека рока на који је овај уговор закључен, овај уговор ће се сматрати аутоматски раскинутим са даном последње испоруке односно са даном плаћања рачуна за исту, о чему ће Наручилац благовремено обавестити Извршиоца.

Уговорне стране су сагласне да јединичне цене из прихваћене понуде не подлежу променама ни из каквих разлога.

Динамика преузимања и замене пнеуматика вршила би се на основу потребе службе, односно 65% од укупне количине пнеуматика извршила би се оквирно од момента закључења уговора до 15.06.2022. године, а остатак од 35% по евентуалној потреби, а најкасније до 31.10.2022.године.

Члан 3.

Извршилац се обавезује да ће добра, за све време реализације уговора, испоручивати у складу са писаним захтевима наручиоца за испоруку, у погледу врсте, количине, динамике.

Извршилац се обавезује да испоруку добара изврши у року \_\_\_\_\_ дана (не дуже од 3 дана), од дана пријема захтева за испоруку.

Место уградње и сервисирања је на локацији Извршиоца.

За све време реализације Уговора представници наручиоца и извршиоца ће вршити квалитативни и квантитативни пријем испоручених добара, на уговореној локацији и сачинити Записник о испорученим добрима.

Уколико се уоче недостаци, представници наручиоца и извршиоца ће недостатке записнички констатовати.

Гарантни рок је \_\_\_\_ (\_\_\_\_\_\_\_\_\_\_\_\_\_\_\_\_\_\_\_) месеци у складу са декларацијом произвођача.

Рок за упућивање рекламације је \_\_\_\_\_\_ (\_\_\_\_\_\_\_\_) радна дана од уоченог недостатка у оквиру гарантног рока.

Рок за решавање рекламација је \_\_\_\_\_\_ (\_\_\_\_\_\_\_) радна дана од упућивања обавештења о рекламацији.

Члан 4.

Наручилац се обавезује да ће извршиоцу исплатити вредност испоручене робе, у складу са чланом 2. овог Уговора, на рачун извршиоца број \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у законском року од 45 дана од сваке сукцесивне испоруке и издавања фактуре, регистроване у Централном регистру фактура.

Члан 5.

Извршилац се обавезује да у моменту потписивања уговора, достави следећe средствo финансијског обезбеђења испуњења својих уговорних обавеза:

1) Бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена у складу са статусном документацијом и потписана од стране лица овлашћеног за заступање а уз исту мора бити достављено попуњено менично овлашћење – писмо, оверено у складу са статусном документацијом, са назначеним износом од 10% од укупне вредности уговора без ПДВ-а, уз назнаку да је издата меница неопозива, безусловна и на први позив наплатива, уколико извршилац не испуњава своје обавезе из уговора. Рок важења менице је 30 дана дуже од трајања уговора.

2) Картон депонованих потписа код пословне банке овлашћених лица која су потписала бланко меницу.

3) Потврду да је меница евидентирана у регистру меница и овлашћења који води НБС;

4) Примљена меница може се попунити и наплатити у складу са меничним писмом-овлашћењем под условом да извршилац не извршава уговорене обавезе.

Члан 6.

Уговор се може раскинути споразумно, са отказним роком од 8 дана. Отказни рок тече од дана писменог споразума о раскиду Уговора.

У случају једностраног раскида Уговора, страна која је скривила раскид, дужна је да другој уговорној страни надокнади штету.

Уколико извршилац није у могућности да испоштује рок испоруке добара, наручилац може раскинути уговор на штету извршиоца.

Члан 7.

Промене Уговора важиће само уколико су сачињене у писменој форми, уз обострану сагласност уговорних страна, о чему сачињава анекс Уговора.

Члан 8.

Уговорне стране су сагласне да ће се на међусобне односе који нису дефинисани Уговором, примењивати одредбе Закона о облигационим односима.

Члан 9.

Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.

Члан 10.

Уговор ступа на снагу даном потписивања од стране обе уговорне стране.

Уговор је сачињен у 4 (четири) истоветна примерка од којих свакој страни припада по 2 примерка.

**НАРУЧИЛАЦ ИЗВРШИЛАЦ**

**ВОЈНА УСТАНОВА „ДЕДИЊЕ“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **По овлашћењу министра одбране (Потпис овлашћеног лица) цивилно лице**

**мастер Александар Радибратовић**